Campionato Brasileiro de Fútbol Série A

O **Campionato Brasileiro de Serie A** (popularmente tamén chamado **Brasileirão**) é a primeira división da liga de fútbol no Brasil. Fundado en 1971, o campionato está composto actualmente por 20 equipos, que disputan 38 xornadas entre maio e decembro, xogando tódolos equipos dúas veces entre si cada tempada, unha como locais e outra como visitantes. Este torneo está situado no calendario a continuación dos campionatos estatais, tales como o Paulista ou o Carioca, que son os máis importantes.

En 2011 a IFFHS colocou ó Brasileirão no 3º posto da súa clasificación das ligas máis fortes do mundo. O actual campión do torneo é o Palmeiras, da cidade de São Paulo, que é ademais o equipo máis laureado da competición, con 11 títulos.
## Equipos 
O Brasileirão coroa como campión do Brasil ó equipo que remata primeiro na táboa ó remate das 38 xornadas. Ese equipo e os 3 seguintes acadan ademais o dereito a competir na seguinte edición da Copa Libertadores, a máxima competición continental en Suramérica a nivel de clubs. Cando o campión da Copa Libertadores ou da Copa do Brasil remata ese mesmo ano a liga entre os 4 primeiros postos da táboa, a súa praza para a seguinte Copa Libertadores pasa ó seguinte equipo da táboa. Pola contra, os 4 últimos equipos da clasificación descenden de categoría. Os 20 equipos que disputarán a liga na tempada 2015 son:

* Do Estado de São Paulo:
** Corinthians
** Palmeiras
** Ponte Preta
** São Paulo
** Santos
* Do Estado de Paraná:
** Atlético Paranaense
** Coritiba
* Do Estado de Goiás:
** Goiás
* Do Estado de Santa Catarina:
** Avaí 
** Chapecoense
** Figueirense
** Joinville

* Do Estado de Río de Xaneiro:
** Flamengo
** Vasco da Gama
** Fluminense
* Do Estado de Minas Xerais:
** Atlético Mineiro
** Cruzeiro 
* Do Estado de Río Grande do Sur:
** Internacional
** Grêmio
* Do Estado de Penambuco:
** Sport

## Palmarés 
O Campionato Brasileiro, nos seus distintos formatos, naceu como tal en 1971. Non obstante, a Confederación Brasileira de Fútbol tomou a decisión de converter en oficiais tamén ós antigos torneos da *Taça Brasil* (1959-1968) e *Torneo Roberto Gomes Pedrosa* (1967-1970), de tal xeito que o palmarés do Campionato Brasileiro é o seguinte:
[300px|miniatura|dereita|[Estádio Cícero Pompeu de Toledo|Estadio Morumbi, fogar do São Paulo.]]
[300px|miniatura|dereita|Estadio Engenhão, fogar do [Botafogo de Futebol e Regatas|Botafogo.]]

## Estatísticas 
* Os equipos con máis participacións no Campionato Brasileiro e o Grêmio que entre 1937 e 2024 disputaron 64 tempadas no torneo. Séguenos o Cruzeiro, o Atlético Mineiro e o Palmeiras, con 61; e o Botafogo e o Flamengo, con 59.
* O máximo goleador da historia da competición é Roberto Dinamite, que anotou 190 goles defendendo as cores do Vasco da Gama e da Portuguesa nos anos 70 e 80. Ségueo na clasificación Fred, autor de 157 goles con Cruzeiro, Fluminense e Atlético Mineiro. Os seguintes na clasificación son Romário (154), Edmundo (153), Zico (135) e Túlio (129).
* A cidade que concentra unha maior cantidade de campionatos é São Paulo, cuxos equipos gañaron 25 ligas. Séguea Río de Xaneiro con 18 ligas, Santos con 8, Belo Horizonte con 6 e Porto Alegre con 5.
* Os equipos que representan ó campionato brasileiro na Copa Libertadores teñen gañado 24 veces a máxima competición continental, índice no cal a liga brasileira só é superada polo campionato arxentino, cuxos equipos foron campións 25 veces. Na terceira posición está a liga uruguaia, con 8 Copas Libertadores.
* Os equipos brasileiros acadaron o máximo título mundial a nivel de clubs en 10 ocasións (6 Copas Intercontinentais e 4 Copas Mundiais de Clubs), índice no cal son superados unicamente polos equipos españois (12 títulos).

## Notas 
## Véxase tamén 
### Outros artigos 
* Copa Libertadores
* Copa Suramericana
* Primeira División da Arxentina
### Ligazóns externas 
* Páxina oficial da Confederación Brasileira de Fútbol